b'\n_START_ARTICLE_\nPjotr Jakovljevi\xc4\x8d Kornilov\n_START_SECTION_\n\xc5\xbdivljenje\n_START_PARAGRAPH_\n9. februarja 1779 je vstopil v Izmailovski polk in leta 1787 je pri\xc4\x8del aktivno voja\xc5\xa1ko slu\xc5\xbebo. V letih 1789-90 se je bojeval proti Turkom; 1. januarja 1790 je bil kot stotnik preme\xc5\xa1\xc4\x8den v Tenginjski pehotni polk. Leta 1794 je sodeloval v bojih proti poljskim upornikom ter leta 1799 v italijansko-\xc5\xa1vicarski kampanji._NEWLINE_15. oktobra 1800 je bil povi\xc5\xa1an v podpolkovnika in 25. julija 1806 v polkovnika. 27. januarja 1808 je bil imenovan za poveljnika 28. lovskega polka, s katerim se je \xc4\x8dez dve leti bojeval proti Turkom. Zaradi zaslug v bojih je bil 3. avgusta istega leta povi\xc5\xa1an v generalmajorja._NEWLINE_Med veliko patriotsko vojno se je ponovno odlikoval v bojih proti Francozom, zaradi \xc4\x8desar je postal poveljnik 15. pehotne divizije._NEWLINE_Po vojni je bil 28. aprila 1818 povi\xc5\xa1an v generalporo\xc4\x8dnika in 1. januarja 1827 je postal poveljnik 17. pehotne divizije.'